奉和紀朝臣公咏雪詩
作者：楊泰師
朝代：唐

paragraphs: 昨夜龍雲（一作「樓」）上，今朝鶴雪新。
祇（一作「怪」）看花發樹，不聽鳥驚春。
迴影疑神女，高歌似郢人。
幽蘭難可繼，更欲效而嚬。
（同前引《經國集》十三。
）（按《續日本紀》云：「寶字三年正月，大保藤原惠美朝臣押勝安蕃客於田村第，當代文士賦詩送別，副使揚泰師作詩和之。
」寶字，系日本淳仁天皇年號，即天平寶字。
天平寶字三年，當唐肅宗乾元二年，渤海文王大興二十二年。
）。